  Туспуктэм: Руслан Нуриахметов Майя Бывальцева 12+ Удмуртилэн шоркараз егитъёслэн туала йӧскалык лулчеберетъя «Тангыра» фествиальзылэн валтӥсь куноосыз Москваысь «Калевала» но Ижкарысь bobolenin группаос луозы. Со сярысь Калыкъёслэн эшъяськон юртсылэн пресс-службаез ивортӥз. «Калевала» - Россиын фолк-метал ӧрын одӥгез тужгес гажаноез группа, «Тангырае» со нырысьсэ пыриськоз. Крезьгурасьёслэн верамзыя, соос мур, сюлэмез вырӟытӥсь нылкышно куараен но пӧртэм калык инструментъёсын шудэменызы висъясько. Туэ группалы 15 ар тырме. Нош Bobolenin фествиале кык пол пыриськылӥз ни. Тодэ вайытом, туэ фестиваль куинь нунал мыноз – 2-4 толсуре. Со улсын туала егит дизайнеръёслэсь йӧскалык (этнической) коллекциоссэс, туала йӧскалык киноез возьматозы. 3-тӥ толсуре Россилэн улосвылъёсысьтыз 10 тужгес тодмо йӧскалык крезьгурасьёслэн концертсы ортчоз. Ватсалом, «Тангыра» фествиаль нылетӥзэ ортчоз ни, туэ со Азьмуртлэн лулчеберет кичӧлтонъёсъя фондэз юрттэмен радъяське.  Тегъёс: крезьгур егитъёс фестиваль Ижкар Удмуртия йӧслыкъёс  